CELEX: 32017R1588
Language: bg
Date: 2017-09-19 00:00:00
Title: Регламент за изпълнение (ЕС) 2017/1588 на Комисията от 19 септември 2017 година за изменение на Регламент (ЕО) № 2535/2001 по отношение на отстъпките за млечни продукти с произход от Канада

20.9.2017   
            
            
               BG
            
            
               Официален вестник на Европейския съюз
            
            
               L 241/18
            
         РЕГЛАМЕНТ ЗА ИЗПЪЛНЕНИЕ (ЕС) 2017/1588 НА КОМИСИЯТА
   от 19 септември 2017 година
   за изменение на Регламент (ЕО) № 2535/2001 по отношение на отстъпките за млечни продукти с произход от Канада
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187 от него,
   като има предвид, че:
   
               (1)
            
            
               С Решение (ЕС) 2017/38 на Съвета (2) Съветът разреши, от името на Европейския съюз, временното прилагане на Всеобхватното икономическо и търговско споразумение между Канада, от една страна, и Европейския съюз и неговите държави членки, от друга страна („Споразумението“).
            
         
               (2)
            
            
               В член 2.4 от Споразумението се предвижда намаляване и премахване на митата върху вноса на стоки с произход от Канада в съответствие с приложение 2-A към Споразумението. Съгласно точка 2 от посоченото приложение страните по Споразумението трябва да премахнат всички мита върху някои стоки с произход от датата на влизане в сила на посоченото Споразумение. Това правило следва да се приложи по отношение на млякото и млечните продукти, внасяни в Съюза.
            
         
               (3)
            
            
               В Регламент (ЕО) № 2535/2001 на Комисията (3) се определят правила по отношение на тарифна квота № 09.4513 за внос на сирене Cheddar с произход от Канада. Тъй като в Споразумението се предвижда премахване на митата върху млечните продукти, посочената тарифна квота за внос следва да бъде премахната. Поради това разпоредбите на Регламент (ЕО) № 2535/2001 относно управлението на посочената тарифна квота следва да бъдат заличени. Освен това е целесъобразно да бъдат актуализирани някои разпоредби в приложение XI към същия регламент.
            
         
               (4)
            
            
               Поради това Регламент (ЕО) № 2535/2001 следва да бъде съответно изменен. Предложените изменения следва да се прилагат от датата на временното прилагане на Споразумението и затова настоящият регламент следва да влезе в сила възможно най-скоро.
            
         
               (5)
            
            
               Мерките, предвидени в настоящия регламент, са в съответствие със становището на Комитета за общата организация на селскостопанските пазари,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2535/2001 се изменя, както следва:
   
               а)
            
            
               в член 29 параграф 2 се заменя със следното:
               „2.   Клетка 3 от сертификат IMA 1 относно купувача и клетка 6 относно страната на местоназначение не се попълват.“
            
         
               б)
            
            
               в част III.Б от приложение III вписването, отнасящо се до квота номер 09.4513, се заличава.
            
         
               в)
            
            
               приложение XI се изменя в съответствие с приложението към настоящия регламент.
            
         
               г)
            
            
               в приложение XII вписването, отнасящо се до Канада, се заличава.
            
         Член 2
   Настоящият регламент влиза в сила в деня на публикуването му в Официален вестник на Европейския съюз.
   
   Той се прилага от 21 септември 2017 година.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 септември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671.
   
      (2)  Решение (ЕС) 2017/38 на Съвета от 28 октомври 2016 г. за временно прилагане на Всеобхватното икономическо и търговско споразумение (ВИТС) между Канада, от една страна, и Европейския съюз и неговите държави членки, от друга страна (ОВ L 11, 14.1.2017 г., стр. 1080).
   
      (3)  Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).
   
      ПРИЛОЖЕНИЕ
      Приложение XI към Регламент (ЕО) № 2535/2001 се изменя, както следва:
      
                  а)
               
               
                  част А се заличава;
               
            
                  б)
               
               
                  части Б, В и Г се заменят със следното:
               
            
                  „Б.
               
               
                  По отношение на сирената Cheddar, включени в код по КН ex 0406 90 21 и включени в квота номер 09.4514 в приложение I.К, както и в квота номер 09.4521 в приложение III.Б:
                  
                              (1)
                           
                           
                              клетка 7, като се посочва „цели сирена Cheddar“;
                           
                        
                              (2)
                           
                           
                              клетка 10, като се посочва „изключително краве мляко национално производство“;
                           
                        
                              (3)
                           
                           
                              клетка 11, като се посочва „минимум 50 %“;
                           
                        
                              (4)
                           
                           
                              клетка 14, като се посочва „минимум три месеца“;
                           
                        
                              (5)
                           
                           
                              клетка 16, като се посочва периодът, за който е валидна квотата.
                           
                        
            
                  В.
               
               
                  По отношение на сирената Cheddar, предназначени за преработка, включени в код по КН ex 0406 90 01 и включени в квота номер 09.4515 в приложение I.К, както и в квота номер 09.4522 в приложение III.Б:
                  
                              (1)
                           
                           
                              клетка 7, като се посочва „цели сирена Cheddar“;
                           
                        
                              (2)
                           
                           
                              клетка 10, като се посочва „изключително краве мляко национално производство“;
                           
                        
                              (3)
                           
                           
                              клетка 16, като се посочва периодът, за който е валидна квотата.
                           
                        
            
                  Г.
               
               
                  По отношение на сирената, различни от сирене Cheddar, предназначени за преработка, включени в код по КН ex 0406 90 01 и включени в квота номер 09.4515 в приложение I.К, както и в квота номер 09.4522 в приложение III.Б:
                  
                              (1)
                           
                           
                              клетка 10, като се посочва „изключително краве мляко национално производство“;
                           
                        
                              (2)
                           
                           
                              клетка 16, като се посочва периодът, за който е валидна квотата.“